Керуен Сарай — Қазақстан Энциклопедиясы
"Керуен Сарай — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Керуен Сарай — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Керуен Сарай — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 172
TEXT: Қазақстан Энциклопедиясы Керуен Сарай — Азия құрлығында, Оңтүстік Еуропада, Қазақстан мен Кавказ елдерінде қалалар мен керуен жолдарының бойында ежелгі дәуір мен орта ғасырларда, ішінара жаңа дәуірде салынған аялдама, дамылдау орны. Керуен Сарай тұрғызу ерте заманнан белгілі. Үлкен керуен жолдарының бойында көптеп тұрғызылған. Керуен Сарайлар, әсіресе, 7 ғасыр мен 19 ғасырдың аралығында халықаралық байланыс пен сауда-саттықтың дамуы әсерінен маңызды орын алды. Керуен Сарайдың екі түрі: төбесі жабық тұйық аулалы және төбесі ашығы бар. Жабық түрі Кавказда жиі кездеседі. Керуен Сарайдың ортасында мал суаты, айналасында жолаушылар жайғасатын қонақ бөлмелер болған. Екінші түрінде көлікті ортадағы тұйық алаңға жайғастырып, бір кейде бірнеше қабатты шағын бөлмелерге жолаушылар орналасатын болған. Кейбір жерлерде К. кешенді түрде салынған. Керуен Сарайлар көп жағдайда қамал-қорғандармен қоршалып, немесе рабаттар мен ханакаларға жалғастырыла салынған. Ірі Керуен Сарайлар Қазақстандағы ежелгі Отырар, Тараз, Түркістан, Сауран, т. қ-ларында болған. Сондай Керуен Сарайға әрі қорған-сарайға Жамбыл қаласы жанындағы Ақыртас ескерткішін жатқызуға болады. Ә. Төлебиев Оңтүстік Қазақстан облысының энциклопедиясы, 4-том Караван Сарай, Кередж, Иран Буюк ​​Хан, Никосия, Кипр Асад Паша, Дамаск, Сирия | Бұл үлгі мақалаларды автоматты түрде қосады
